# ໃນວັນທີ 23 ທັນວາ 2020 #
ຄະນະໂຄສະນາອົບຮົມແຂວງ ແຂວງໄຊຍະບູລີ ຮ່ວມກັບກົມອົບຮົມຂອງຄະນະໂຄສະນາອົບຮົມສູນກາງພັກ ແລະ ໄດ້ສົບທົບກັບອົງການປົກເມືອເງີນ ພິທີ ເປີດຊຸດອົບຮົມໃຫ້ເຈົ້າ ກົກ, ເຈົ້າເຫຼົ່າ, ຫົວໜ້າຊິງຊາວ ຢູ່ຫ້ອງປະຊຸມໃຫຍ່ ເມືອງເງິນ ເປັນກຽດເຂົ້າຮ່ວມ ແລະ ເປັນທານໂດຍ ທ່ານ ສີທະນົນໄຊ ທອງເທພາ ຄະນະປະຈຳພັກເມືອງ, ຮອງເຈົ້າເມືອງໆເມືອງເງີນ, ມີທ່ານ ຄຳກອງ ທຳມະເທວາ ຮອງຫົວໜ້າກົມອົບຮົມ ຂອງຄະນະໂຄສະນາອົບຮົມສູນກາງພັກ, ທ່ານ ນາງ ວັນວັນນາ ພົມວິສອນ ຮອງຫົວໜ້າຄະນະໂຄສະນາອົບຮົມແຂວງໄຊຍະບູລີ ພ້ອມດ້ວຍທິມງານຂອງສູນກາງ, ຂອງແຂວງ, ມີບັນດາຄະນະປະຈໍາພັກເມືອງ, ກຳມະການພັກເມືອງ ແລະ ບັນດານັກສຳມະນາກອນ, ຕ່າງໜ້າ ເຈົ້າກົກ, ເຈົ້າເຫຼົ່າ, ຫົວໜ້າຊິງຊາວ ອອ້ມຂ້າງເມືອງເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ສີທະນົນໄຊ ທອງເທພາ ຄະນະປະຈຳພັກເມືອງ,ຮອງເຈົ້າ ເມືອງເງີນໄດ້ກ່າວເປີດຊຸດອົບຮົມໃຫ້ເຈົ້າ ກົກ, ເຈົ້າເຫຼົ່າ, ຫົວໜ້າຊິງຊາວການຝືກອົບຮົມຄັ້ງນີ້ໃຊ້ເວລາ 1 ວັນເຕັມ ມີນັກສຳມະນາກອນ ທີ່ຕ່າງໜ້າຈາກ 4 ເຜົ່າເຂົ້າຮ່ວມ 52 ທ່ານ, ຍິງ1 ທ່ານ ຈຸດປະສົງເພື່ອແນໃສ່ສຶກສາອົບຮົມ ເຈົ້າກົກ, ເຈົ້າເຫຼົ່າ, ຫົວໜ້າຊິງຊາວ ໄດ້ຮັບຮູ້ເຂົ້າໃຈ, ກຳແໜ້ນແນວທາງນະໂຍບາຍຂອງພັກ-ລັດ, ລະບຽບກົດໜາຍ ຂອງແຕ່ລະໄລຍະເພື່ອເປັນຕົວແທນໃຫ້ພັກ - ລັດ ໃນການນໍາພາປະຊາຊົນບັນດາເຜົ່າ ທີ່ຢູ່ໃນຄວາມຮັບຜິດຊອບ ຂອງຕົນ ແລະ ມີຄວາມສາມັກຄີຮັກແພງ, ມີຄວາມສະເໝີພາບຂອງປະຊາຊົນລາວ ບັນດາເຜົ່າ ເຄື່ອນໄຫວຖືກຕ້ອງກັບແນວທາງນະໂຍບາຍ ແລະ ລະບຽບກົດໜາຍພັກ-ລັດ ແລະ ມູນເຊື້ອອັນດີງາມຂອງເຜົ່າ, ຂອງຊາດ ເຊິ່ງເມືອງຂອງພວກເຮົາ ພວມຫາກໍຈັດຕັ້ງປາຖະກະຖາ 2 ວັນປະຫວັດສາດຂອງຊາດ, ຂອງພັກ ຄື: ວັນສະຖາປານາ ສປປ ລາວ ຄົບຮອບ 45 ປີ ແລະ ວັນເກີດຂອງປະທານ ໄກສອນ ພົມວິຫານ ຄົບຮອບ 100 ປີ ແລະ ກໍເປັນໄລຍະທີ່ພວກເຮົາພວມຜັນຂະຫຍາຍ ແລະ ຈັດຕັ້ງປະຕິບັດມະຕິກອງປະຊຸມໃຫຍ່ອົງຄະນະພັກແຂວງ ຄັ້ງທີ່ VII ກໍຄືມະຕິກອງປະຊຸມໃຫຍ່ ຄັ້ງທີ V ຂອງອົງຄະນະພັກເມືອງໃຫ້ທົ່ວເຖິງ ແລະ ມີຜົນສໍາເລັດຢ່າງເປັນຮູບປະທໍາໄປເທື່ອລະກ້າວ,ພ້ອມນີ້ເພື່ອເປັນການສ້າງຂະບວນກາາຂໍານັບຮັບຕ້ອນກອງປະຊຸມໃຫຍ່ຄັ້ງທີ XI ຂອງພັກ, ແລະ ເຮັດໃຫ້ການກະກຽມ ແລະ ດໍາເນີນການເລືອກຕັ້ງສະມາຊິກສະພາແຫ່ງຊາດ ຊຸດທີ IX, ສະມາຊິກສະພາປະຊາຊົນຂັ້ນແຂວງ ຊຸດທີ II ບັນລຸຜົນສໍາເລັດຕາມແຜນການທີ່ວາງໄວ້; ເວົ້າລວມ, ເວົ້າສະເພາະກໍຄືເມືອງເງິນຂອງພວກເຮົາ ຈະຕ້ອງໄດ້ຕັ້ງໜ້າເຊື່ອມຊຶມຮັບຮູ້ ແລະ ເປັນເອກະພາບກັບບັນດາແນວທາງນະໂຍບາຍມະຕິຄໍາສັ່ງຂອງພັກ-ລັດ ໃນແຕ່ລະໄລຍະ ແນໃສ່ເພື່ອທັບມ້າງທຸກກົນອຸບາຍຂອງພວກຄົນບໍ່ດີທີ່ຫັວງມ້າງເພທໍາລາຍຄວາມສາມັກຄີຂອງປະຊາຊົນບັນດາເຜົ່າ. ມ້າງເພທໍາລາຍພັກ-ລັດ ແລະ ພ້ອມກັນນັ້ນ ກໍຕ້ານທຸກປະກົດການຫຍໍ້ຕ່າງໆ ບໍ່ໃຫ້ເກີດຂຶ້ນຢູ່ພາຍໃນສັງຄົມຂອງພວກເຮົາ ເພື່ອຮັບປະກັນຄວາມປອດໄພສະດວກສະບາຍໃນການທໍາມາຫາກິນຂອງປະຊາຊົນບັນດາເຜົ່າໄດ້ມີການພັດທະນາດີຂຶ້ນເປັນກ້າວໆ.
ຕອນທ້າຍ ທ່ານ ສີທະນົນໄຊ ທອງເທພາ ຄະນະປະຈຳພັກເມືອງ, ຮອງເຈົ້າເມືອງ, ຍັງໄດ້ຮຽກຮ້ອງ ໃຫ້ຜູ້ເຂົ້າຮ່ວມ ຊຸດອົບຮົມຄັ້ງນີ້ ພ້ອມກັນເຊື່ອມຊຶມ ແລະ ຮັບຮູ້ ມູນເຊື້ອອັນດີງາມຂອງປະຊາຊົນລາວ ບັນດາເຜົ່າຢູ່ປະເທດເຮົາ ໃນໄລຍະໃໝ່, ຮັບຮູ້ບົດບາດ ແລະ ໜ້າທີ່ຂອງເຈົ້າກົກ, ເຈົ້າເຫຼົ່າ, ຫົວໜ້າຊິງຊາວ ການເພີ່ມທະວີຄວາມສາມັກຄີ ແລະຄວາມສະເໜີພາບຂອງປວງຊົນລາວ ຮັບຮູ້ພາລະບົດບາດຂອງຜູ້ທີ່ເປັນຕົວແທນຂອງເຜົ່າ, ຕາງໜ້າເຜົ່າ ເພື່ອຈະນໍາເອົາແນວທາງຂອງພັກນໍາໄປຈັດຕັ້ງປະຕິບັດຕໍ່ປະຊາຊົນບັນດາເຜົ່າທີ່ຢູ່ໃນຄວາມຮັບຜິດຊອບຂອງຕົນໃຫ້ຖືກຕ້ອງກັບຮີດຄອງປະເພນີອັນດີງາມຮັກສາມູນເຊື້ອຂອງເຜົ່າ ໂດຍສອດຄ່ອງກັບລະບຽບຂອງພັກກົດໝາຍຂອງລັດວາງອອກ.
ຂາ່ວ: ໄພວັນ ສີດານຸວົງ
ມີ 23 ຂາສັນຈອນ ແລະ ສະມາຊິກໜຶ່ງຄົນ ອອນໄລນ໌